**Ulloq unnuarlu paaqqinnittarfinnik innersuussisarnermut periuserineqartoq pillugu**

Ulloq unnuarlu paaqqinniffinnut meeqqanut inuusuttunullu nuna tamakkerlugu inissiisoqarniartillugu ulloq unnuarlu paaqqinniffinnut Naalakkersuisunit, kommunalbestyrelsimit/nit pigineqartunut ingerlanneqartunut kiisalu ulloq unnuarlu paaqqinniffinnut imminut pigisunut atuuppoq. Ingerlatseriaaseq atuuppoq ulloq unnuarlu neqeroorutinut inunnik innarluutilinnik inissiisoqarniartillugu.

*Innersuussinerit Qitiusumik Inissiinissamut Innersuussisarfik aqqutigalugu pisassapput, takukkit Meeqqanut ulloq unnuarlu paaqqinniffiit pilersinneqarnerat ingerlanneqarnerallu pillugit Namminersorlutik Oqartussat nalunaarutaanni nr. 1, 25. januar 2019-imeersumi § 5 aamma Inuit innarluutillit tapersersorneqarnissaannut Inatsisartut inatsisaanni nr. 13, 12. juni 2019-imeersumi § 10.*

Qitiusumik Inissiinissamut Innersuussisarfik aaqqissugaanermigut Isumaginninnermut Aqutsisoqarfimmi Ulloq unnuarlu Inissitsiterinermullu Immikkoortortaqarfimmi inissisimavoq. Innersuussinissamut qinnuiginninnerit Isumaginninnermut Aqutsisoqarfiup pisortatigoortumik E-mailianut nassiunneqassapput: **uupi@nanoq.gl**-imut.

**Meeqqat inuusuttullu**

Meeqqat tapersersorneqarnissaannut Inatsisartut inatsisaat nr. 20, 26. juni 2017-imeersoq malillugu meeraq ikiorserneqarpat ataani allassimasut ilangunneqassapput:

* **Isumaginninnikkut misissuineq**
* **Iliuusissatut pilersaarut atsiorneqarsimasoq**Iliuusissatut pilersaarut atsiorneqarsimassaaq aammalu illuatungip tusarniarneqarnerani akissut pissarsiarineqarsinnaasimassanngippat, tamanna allanneqassaaq.
* **Akuersissuteqarnermut allagaq/aalajangiinermut allagaq kommunip isumaginninnermut ataatsimiititaliaaneersoq**  
  Pingaaruteqarpoq aalajangiinerup atsiornertaqarnissaa kiisalu inissiinissaq/inissiiviup allanngortinnissaanut aalajangiunneqarnerani tunngavilersuutit allassimanissaat aamma naammagittaalliornissamut ilitsersuutip ilanngunneqarsimanissaa pingaartuupput
* **Paasissutissat pingaarutillit, soorlu oqaaseqaatit, nalunaarusiat**

**Inuit innarluutilinnut**

Innuttaasoq Inuit innarluutillit tapersersorneqarnissaat pillugu Inatsisartut inatsisaat nr. 13, 12. juni 2019-imeersoq malillugu ikiorserneqarpat ataani allassimasut ilanngunneqassapput:

* **Qulaajaaneq, piginnaasat allattorsimaffiat ilanngullugu**
* **Iliuusissatut pilersaarut atsiorneqarsimasoq**Iliuusissatut pilersaarut atsiorneqarsimassaaq aammalu illuatungip tusarniarneqarnerani akissut pissarsiarineqarsinnaasimassanngippat, tamanna allanneqassaaq.
* **Akuersissuteqarnermut allagaq/aalajangiinermut allagaq kommunip isumaginninnermut ataatsimiititaliaaneersoq**Pingaaruteqarpoq aalajangiinerup atsiornertaqarnissaa kiisalu inissiinissaq/inissiiviup allanngortinnissaanut aalajangiunneqarnerani tunngavilersuutit allassimanissaat aamma naammagittaalliornissamut ilitsersuutip ilanngunneqarsimanissaa pingaartuupput
* **Nakorsap oqaaseqaataa innarluut pillugu**
* **Paasissutissat pingaarutillit, soorlu oqaaseqaatit, nalunaarusiat**